הוועדה לקידום מעמד האישה ולשוויון מגדרי, כנסת 25, פרוטוקול מספר 17, 2023-03-22 00:00

פנינה תמנו: בוקר טוב, אני פותחת את הישיבה במאבק בתופעות סם האונס, ישיבת מעקב

פנינה תמנו:  לפני כחודש ימים אנחנו קיימנו כאן ישיבה כאשר אני נתתי הנחיות וסיכום של הוועדה להגיע עם נתונים סדורים ברורים יותר, גם המשטרה, גם משרד הבריאות וגם משרד המשפטים

פנינה תמנו:  המטרה שלי ששנת 2023 תהיה מוגדרת ככזו שאנחנו נאבקים בתופעה הבזויה, הקשה שמהלכת אימים על נשים, שהיא תופעת סם האונס, שאנחנו מבינים ומכירים עד כמה התופעה הזאת היא חמקמקה, מסוכנת, מה גם שהיא מנטרלת ושוללת את הזכות הבסיסית של אישה בכלל להבין באיזה מרחב היא נמצאת

פנינה תמנו:  לוקחים ממנה את כל השליטה על הגוף שלה

פנינה תמנו:       מבחינתי האנשים שמגיעים לכאן וכל הגורמים של זרועות המדינה, הממשלה, אתם צריכים להיות מטה

פנינה תמנו:  אתם צריכים לראות את עצמכם כמטה מאבק לדבר הזה

פנינה תמנו:  השנה הזאת אנחנו נעשה כל שביכולתנו כדי שאנחנו מהכיוון שלנו כממשלה, ככנסת, כמשטרה, כמשרד משפטים, כמשרד בריאות כדי להילחם בעבריינים ולדאוג שאנחנו מקדמים מוגנות וביטחון לנשים שבוחרות לבלות או בכלל

פנינה תמנו:  זה לא קורה רק במועדונים, זה יכול לקרות בכל מקום

פנינה תמנו:  זה בדיוק הסכנה הגדולה בתופעה של סמי האונס

פנינה תמנו:      אני קיבלתי חלק מההכנות לקראת הוועדה הזאת וחלק מהם נמצאים

פנינה תמנו:  גם של המשטרה קיבלתי ממנהלת הוועדה ואני יודעת שגם משרד הבריאות

פנינה תמנו:  אנחנו נתחיל מהמשטרה

פנינה תמנו:  בבקשה

פנינה תמנו:  מי הנציגה?     

אורית חלפון: בוקר טוב, אני יועמ"ש מז"פ

אורית חלפון:  אני רוצה רק באופן כללי להכניס אתכם להבין איך השגנו את הנתונים

אורית חלפון:  כיוון שאין לנו ספציפית נתונים על עבירות מין שבוצעו באמצעות סמי אונס, לכן בדקנו כמה דברים

אורית חלפון:  בדקנו קודם כל את סמי האונס שנכנסים בגבולות של ישראל, לבקשתך

אורית חלפון:  בנוסף בדקנו את כל עבירות המין שהיו בשימוש של סמים

אורית חלפון:  אני מדגישה, זה לא חייב להיות סם אונס

אורית חלפון:  יכול להיות שהקורבן של האונס בעצמה לקחה את הסם

אורית חלפון:  אנחנו לא יכולים לעשות פילוח ספציפי לגבי זה

פנינה תמנו: אפשר לעשות פילוח ספציפי

אורית חלפון: כרגע אין לנו

פנינה תמנו: אבל היה בג"ץ

פנינה תמנו:  אני קראתי חלק מהפסיקה שנתן בית המשפט העליון

פנינה תמנו:  אגב, לא יודעת אם זה בתום לב או שלא בתום לב

פנינה תמנו:  לא סיפרתם על הבג"ץ שעמד תלוי, וגם הייתה פסיקה לפני כשבוע ימים שעורכת הדין רוני אלוני הגישה, ונמצאת איתנו גם אופיר שטוי

פנינה תמנו:  היה בג"ץ בדיוק על הבדיקות של סם האונס, על התופעה

פנינה תמנו:  ככל שאני יודעת, גוף שלוקח את עצמו ברצינות, בטח כשאתם חלק מהמשיבים לעתירות, לא יכול להיות שהגעתם לבית המשפט הגבוה לצדק בלי נתונים

אורית חלפון: דבר ראשון הבג"ץ היה בנוגע לעתירה שמבקשים שאנחנו נפתח מעבדה לבדיקות סמים של סמי אונס בשערות בארץ

פנינה תמנו: נכון

פנינה תמנו:  חלק הדיון היה באמת להבין את היקף התופעה, מה מספר הבדיקות, מה מספר התלונות

פנינה תמנו:  זה לא יד ימין לא יודעת מה יד שמאל עושה

פנינה תמנו:  גם להיות שקופים בדבר הזה

אורית חלפון: למיטב זכרוני זה עלה בדיון הקודם לפני כחודש וזה נאמר פה

פנינה תמנו: לא נאמר

אורית חלפון: אני זוכרת שכן אבל יכול להיות שהזיכרון שלי - - -     

פנינה תמנו: לא

פנינה תמנו:  בבקשה, גם היועצת המשפטית

פנינה תמנו:  לא נאמר לי וגם עורכת דין סודוצקי עקבה אחרי הדיון ולא הבינה איך זה לא נאמר

פנינה תמנו:  נמצאת איתנו אופיר

פנינה תמנו:  תודה שאת נמצאת איתנו, אחת העותרות

פנינה תמנו:  שתי נשים ששירתו בצה"ל ונפגעו, אחר כך את גם כמובן תשתפי אותנו

פנינה תמנו:  אז להגיד שזה לא היה קיים, אני אומרת, זה הפנים שלכם

פנינה תמנו:  אני יודעת שעשיתם עבודה לקראת הדיון הזה ואני שמחה, יש נתונים מסוימים

פנינה תמנו:  גם מה שאין וצריך לעשות עוד עבודה, אנחנו נעשה כי אני מתכוונת, אמרתי, שנת 2023 תהיה שנה של מאבק בתופעת סם האונס

פנינה תמנו:  זה המטרה שלי

פנינה תמנו:  זה יהיה מטה שנאבק ואתם צריכים לראות את עצמכם באמת כלוחמים נגד הדבר הזה, לא כי יו"ר הוועדה אמרה אלא כי זה חייב

פנינה תמנו:  זה כורח המציאות

אורית חלפון: אנחנו כמובן רוצים להילחם בתופעה

אורית חלפון:  אנחנו באותה מטרה כולנו

אורית חלפון:  נשמח להציג לך את הנתונים

אורית חלפון:  אני אתחיל עם ראש חוליית עבירות מין אצלנו

אורית חלפון:  בבקשה

אורית דנין: בוקר טוב, אני ראש תחום עבירות מין

פנינה תמנו: רפ"ק אורית דנין, ראש חוליית עבירות מין, משטרת ישראל

אורית דנין: נכון

אורית דנין:  אני אגיד שמאז הדיון הקודם ישבנו בשני מישורים, האחד, ניסינו ללקט נתונים של עבירות מין תוך כדי סם אונס

אורית דנין:  זה לא היה פשוט כי במערכת המשטרתית אין חיווי בלחיצת כפתור על הנתון הזה

אורית דנין:  אני גם אסביר למה

אורית דנין:  סם האונס בעבירות מין הוא בדרך כלל נתפס על גופה או על גופו של נפגע העבירה

אורית דנין:  הוא מגיע אלינו כמסמך רפואי יחד עם עוד ממצאים רפואיים

אורית דנין:  אני אומרת משהו טכני אבל הוא חייב להיאמר

אורית דנין:  יש לי נתונים ואני אתן את כל הנתונים שיש

אורית דנין:  הוא מגיע אלינו כמסמך סרוק

אורית דנין:  הוא נסרק לתיק החקירה, ככה שלא יכולתי ממש לעמוד על הנקודה, כמה מתוך התיקים הם תיקים בעבירות מין שבוצע בהם סם אונס

פנינה תמנו: רפ"ק דנין, שאלה לי אליך

פנינה תמנו:  האם כאשר אישה מגיעה ואומרת, אני חושבת ששמו לי סם, אז בעצם אין קטגוריה שישר מקטלגת

פנינה תמנו:  ממה שאני מבינה ממך, אתם בכלל מחכים למסמך רפואי שהוא סרוק ולכן אי אפשר לדעת

אורית דנין: אני אסביר את הטיפול

אורית דנין:  שלושה דרכים שזה יכול להגיע לידי המשטרה

אורית דנין:  או במרכז האקוטי שאז היא מגיעה - - -      

פנינה תמנו: לא, אני רוצה לדעת מה קורה אם היא הגיעה למשטרה

פנינה תמנו:  קמתי בבוקר, אומרת, הייתי מעורפלת, מישהו שם לי סם

פנינה תמנו:  האם יש קטגוריה שאומרת, תלונה על חשד לאינוס, לפגיעה מינית בעקבות סם אונס?     

אורית דנין: אין

פנינה תמנו: אז זו טעות

פנינה תמנו:  תכניסו קטגוריה

פנינה תמנו:  בדיוק ציינו אתמול בכנסת את יום האישה הבין-לאומי

פנינה תמנו:  אחד הדברים שמדינה יכולה לעשות בכל תחום, כולל בניתוח תקציבי זה ראייה מגדרית

פנינה תמנו:  בראייה מגדרית בתוך המשטרה כדי להתמודד עם תופעות ופשעים ועבריינות נגד נשים זה לדעת לקטלג את העבירות שהן פגיעה בנשים כמו שאתם יודעים לשלוף נשים ומתלוננות שחוות אלימות, שנפגעו

פנינה תמנו:  אתם חייבים שתהיה קטגוריה

פנינה תמנו:  אם לא תפתרו את הדבר הזה, אנחנו לא נדע

אורית דנין: אני מבינה מה את אומרת

אורית דנין:  אתמול גם פניתי למחשוב

אורית דנין:  העניין הוא שאנחנו פועלים לפי עבירות

אורית דנין:  אנחנו פותחים תיק לפי עבירה

פנינה תמנו: אוקיי

אורית דנין: עשינו פילוח לפי העבירה 3454 - - -      

אשרת שהם: העבירה הרלוונטית זה עבירה של אונס תוך ניצול מצב המונע התנגדות לפי סעיף 35(א)(4) לחוק העונשין ונגזרותיו

פנינה תמנו: אז יש קטגוריה כזאת?     

אשרת שהם: יש קטגוריה שהיא קטגוריה שהיא לא מדברת על סמי אונס

אשרת שהם:  היא אומרת, תוך ניצול מצב של הנפגע שמונע לתת הסכמה חופשית

אשרת שהם:  זה יכול להיות סם אונס, זה יכול להיות אלכוהול, זה יכול להיות שינה, זה יכול להיות עילפון

אשרת שהם:  זה יותר רחב מאשר רק סמי אונס

אשרת שהם:  היתרון של חוק העונשין הוא שהוא מאוד מאוד מרחיב וגמיש ואפשר להכניס אליו את כל הקטגוריות, אבל הקטגוריה החוקית היא בתוך הסעיף הזה שהוא אגב סעיף שהוא נמשך אל כל עבירות המין

אשרת שהם:  הוא סעיף שהוא מגדיר את כל עבירות המין אחר כך

אשרת שהם:  זה גם מעשה מגונה, גם מעשה סדום, גם אינוס, בנסיבות האלה

אשרת שהם:  אלה הנסיבות הבסיסיות

אשרת שהם:  אחר כך אני אדבר ואני אסביר את הדברים

פנינה תמנו: שם מלא ותפקיד, כל מי שמדבר

אשרת שהם: אני עו"ד מהפרקליטות

אשרת שהם:  אני ראש פורום עבירות מין בפרקליטות

פנינה תמנו: אוקיי

אורית דנין: אני אגיד גם שבעקבות הדיון התכנסנו כל הגורמים, משרד הבריאות, משרד המשפטים, הפרקליטות

אורית דנין:  נורא חשוב להבין את זה

אורית דנין:  אני לוקחת את זה רגע מהעבירות מין

אורית דנין:  אני מוציאה את זה בכוונה, תסלחו לי

אורית דנין:  מבחינתנו זה כמו לקחת סעיף תקיפה 379 ולהגיד, עכשיו תגידי לי כמה הותקפו רק באמצעות פטיש? אני בכוונה עושה את זה

פנינה תמנו: לא, ההשוואה היא לא נכונה

פנינה תמנו:  ככל שהעולם שלנו מתקדם וככל שהאמצעים הטכנולוגיים, אתם תצטרכו לרדת לרזולוציות

פנינה תמנו:  אני אגיד לך משהו

פנינה תמנו:  יכול להיות שעשיתם עבודה, אבל אני חושבת שבסוף השינוי הוא צריך להיות קודם כל מקצועי-תודעתי שלכם

פנינה תמנו:  עצם זה שאת באה ואומרת לי, תשמעי, לנסות לגרום לי למצוא מחט בערימת שחת זה קשה

פנינה תמנו:  לא, זה לא מחט בערימת שחת

פנינה תמנו:  זה עבירה קשה

אורית דנין: סליחה, זה לא מה שאני אומרת

פנינה תמנו: אז תסבירי את עצמך כי ככה את נשמעת

אורית דנין: אני לא נשמעת ככה

אורית דנין:  את מבקשת ממני לתת נתונים

אורית דנין:  אין לי את הנתונים האלו במערכת המחשובית

פנינה תמנו: על זה הנזיפה של הוועדה

פנינה תמנו:  אתם צריכים שיהיה לכם

פנינה תמנו:  אתם תפתרו את הדבר הזה

פנינה תמנו:  אני אומרת לכם, זה לא הגיוני שאתם תבואו לפה ומשטרת ישראל תגיד שוב ושוב, אין לנו מושג כמה תלונות יש לנו של נשים שאומרות שככל הנראה הותקפו אחרי ששמו להן סם אונס

אורית דנין: נכון

אורית דנין:  זה לא מה שאני אומרת

פנינה תמנו: זה מה שאת אומרת

פנינה תמנו:  סליחה, עברית אני יודעת היטב

אורית דנין: אוקיי

אורית חלפון: אנחנו נשמח להציג את הנתונים

אורית חלפון:  זה מאוד חשוב שיובאו לתשומת לבכם הנתונים של כל עבירות המין שבוצעו באמצעות סמים

אורית חלפון:  אני שוב מדגישה, זה כל הסמים שיכולים להיות

אורית חלפון:  זה יכול להיות גם שהבחורה עישנה קנאביס מרצונה לפני, ואחרי זה בוצע בה עבירות מין

פנינה תמנו: אני אשמח לראות את תמונת המצב הזאת, ועדיין אני אומרת לכם, אני רוצה לדעת כמה נשים התלוננו וכמה תיקים יש לכם של נשים ששמו להן סם מבלי שהן צרכו את הסם או את האלכוהול או כל דבר אחר

אורית דנין: עשינו פילוח של עבירות מין עם עבירה נלווית של סמים

אורית דנין:  זה סעיף 3(א) במסמך שהבאתי לך

אורית דנין:  גידול, ייצור והפקת סמים, אני אקח את שנת 2022, יש תיק אחד, החזקת סמים שלא - - -      

פנינה תמנו: רגע, כדי שנבין

פנינה תמנו:  אנחנו בסעיף 3(א), פילוח סל עבירות מין עם עבירות נלוות של סמים

עדה מימון: זה לגבי נפגע העבירה שנמצא אצלו סם, נכון?     

אורית דנין: לא

עדה מימון: לא רק נפגע העבירה, גם המבצע?     

אורית דנין: כן

אורית דנין:  פשוט עשינו סל עבירת מין עם עבירה שהיא עבירת סם, לאו דווקא אצל נפגע העבירה

אורית דנין:  גם מדובר פה בעבירות ולא בתיקים

פנינה תמנו: עוד פעם, אני מתקשה

אורית חלפון: סליחה גבירתי, בואו תשמעו את הנתונים

אורית חלפון:  כיוון שכמות העבירות הכוללת של הכול, כלומר שזה גם מכיל את עבירת סם האונס

אורית חלפון:  היא לא כזאת יחסית לעבירות המין בכללותן

אורית חלפון:  חשוב להבין את זה, שזה של הכול

פנינה תמנו:  אז תציגו בבקשה בשפה ברורה כדי שכולנו נבין

אורית דנין: גידול, ייצור והפקת סמים, בשנת 2022 יש שני תיקים

אורית דנין:  ב-2021 שני תיקים, ב-2022 שני תיקים

פנינה תמנו: זה מה, אנשים שגידלו אצלם בבית?     

אורית דנין: והייתה שם עבירת מין באותו התיק

פנינה תמנו: אוקיי

אורית דנין: החזקת סמים שלא לצריכה עצמית, יש 13 תיקים בשנת 2020, 16 ב-2021 ו-23 תיקים ב-2022

פנינה תמנו: שזה הכול עם עבירות נלוות מין

אורית דנין: הכול עם עבירות מין

פנינה תמנו: אוקיי

אורית דנין: סחר, ייבוא וייצוא סמים, 43 תיקים בשנת 2020, 56 עבירות ב-2021 ו-56 ב-2022

אורית דנין:  שימוש בסמים מסוכנים, 54 בשנת 2020, 72 בשנת 2021 ו-58 בשנת 2022

פנינה תמנו: אוקיי

פנינה תמנו:  מתי מוגדר עבירת סם, רק אם יש ראשית ראיה שהיה סם? נגיד אישה באה ואומרת, אני חושבת שתקפו אותי אחרי ששמו לי סם, אתם מגדירים את זה רק אחרי שיש ממצאים פורנזיים?     

אורית דנין: כשיש חשד אנחנו מכניסים את העבירה, לפני הממצאים הפורנזיים

פנינה תמנו: ברגע שהיא אומרת

אורית דנין: שיש חשד

פנינה תמנו: אוקיי

פנינה תמנו:  זה פחות מתיישב לי עם הנתונים שהיה לנו לגבי - - - 

פנינה תמנו:  אנחנו נראה גם עם משרד הבריאות

פנינה תמנו:  משהו פה לא מתיישב במספרים

אורית דנין: עכשיו אני רוצה להתייחס לעוד נתון שהוא נתון משמעותי

אורית דנין:  אני גם אגיד בכלליות שנדע על מה אנחנו מדברים, שבשנת 2022 יש לנו כ-6,785 תיקים של עבירות מין בכללי

פנינה תמנו: איזה סעיף זה?     

אורית דנין: זה לא בסעיף, זה נתון שיש אצלי

פנינה תמנו: זה תלונות, כן?     

אורית דנין: אני מדברת על תיקי עבירות מין

פנינה תמנו: תלונות או תיקים שהוגש כתב אישום?     

אורית דנין: לא כתבי אישום

אורית דנין:  תיקים, תלונות

פנינה תמנו: אוקיי, תיקים שנפתחו במשטרה

אורית דנין: 6,785 תיקים

אורית דנין:  לפי תאריך הגשה בשנת 2022 יש 1,009 כתבי אישום על עבירות מין

אורית דנין:  את הנתון הזה נגיד לצורך העניין בדקתי לפני שבועיים

אורית דנין:  אם עוד שבועיים אני אבדוק אותו, הוא יכול להשתנות, כתבי האישום, כי יכול להיות שהוגשו עוד כתבי אישום

פנינה תמנו: אוקיי

אורית דנין: זה נתון שהוא כללי לגבי עבירות מין

אורית דנין:  עכשיו אני רוצה להתייחס לסעיף הספציפי, תוך שלילה, שדיברה עליו אשרת, ולהגיד שבשנת 2020 נפתחו 24 תיקים, מתוכם הוגשו שישה כתבי אישום

אורית דנין:  לא שלילת כושר התנגדות

פנינה תמנו: זה מופיע במסמך שלי?     

אורית דנין: לא, זה לא מופיע במסמך

פנינה תמנו: למה זה לא מופיע? תשתדלו להביא לי את הדברים שאתם מדברים עליהם

אורית דנין: בסדר, אבל זה היה נראה לי מאוד מאוד משלים את התמונה

פנינה תמנו: תחזרי עוד פעם על הדברים שלך

אורית דנין: את מספר עבירות המין הכללי אמרתי

אורית דנין:  עכשיו אני מתייחסת רק לסוג העבירות של מצב המונע לתת הסכמה חופשית, בעבירת מין

פנינה תמנו: אז כמה תיקים יש?     

אורית דנין: בשנת 2020 24 תיקים מתוכם הוגשו שישה כתבי אישום

קריאה: והשאר נסגרים?     

אורית דנין: לא הוגשו בהם כתבי אישום

אורית דנין:  אני לא יודעת

אורית דנין:  בשנת 2021 38 תיקים מתוכם הוגשו שישה כתבי אישום

אורית דנין:  בשנת 2022 26 תיקים מתוכם הוגשו שלושה כתבי אישום

פנינה תמנו: זה של הכושר התנגדות?      

אורית דנין: זה של עבירת מין ומצב המונע הסכמה חופשית

עדה מימון: ובהכרח כל סם אונס זה אחד מהתיקים האלה? כלומר, לא יכול להיות שזה יסווג אצלכם כעבירה אחרת

עדה מימון:  סביר להניח שמצבים שבהם היה חשד לשימוש בסם אונס, זה השישה כתבי אישום

פנינה תמנו: אני אגיד לך למה אני מתקשה לסמוך את ידי על הנתונים

פנינה תמנו:  אני אסביר לכן ואתן גם יכולות להבין

פנינה תמנו:  כשאתם באים אליי בגישה שקשה לכם לפלח, אז קשה לי גם לראות את התמונה הזאת שהיא משקפת את המציאות

פנינה תמנו:  בשביל שנוכל להיות במקום שמשקף את המציאות, נצטרך להיות ישרים וכנים עם עצמנו ולהבין איפה הבעיות, גם הטכנולוגיות

פנינה תמנו:  אני לא אומרת שהכול תלוי בידיים שלכם

פנינה תמנו:  כנראה שזה בעיה טכנולוגית

פנינה תמנו:  אני חושבת שגם הפרקליטות ומשרד המשפטים, אתם צריכים לסייע להם

פנינה תמנו:  גם אם זה יהיו 1,000 נשים שאמרו את זה, אנחנו צריכות לדעת

פנינה תמנו:  אנחנו חייבות לדעת

פנינה תמנו:  אנחנו גם נוכל תוך כדי לאתר באילו מקומות, אם אנחנו רואים שהעבירות מתקדמות במועדון ספציפי

פנינה תמנו:  יכול להיות שזה שיטה

פנינה תמנו:  אנחנו לא יכולים להתמודד עם התופעה

פנינה תמנו:  כשאני שומעת אתכם אני מבינה שיש איזה רצון אמיתי להתקדם ולהבין את תמונת המצב, אבל אנחנו לא שם

פנינה תמנו:  אני מאוד מתקשה לסמוך על הנתונים האלה, אני אומרת לך כמעט בוודאות, אבל אני כן אציין שזה יותר אינטואיציה בעקבות מה שאני נחשפת אליו, שתמונת המצב היא אחרת

פנינה תמנו:       אנחנו מבינות שעבירת מין, שזה נטרול מוחלט גם של כושר התנגדות, זה חמור יותר ממצב שאישה יכולה להתנגד

פנינה תמנו:  מה המשטרה יכולה לעשות כדי שכשתירצו לשלוף את הנתונים, אתם תדעו שבחיפה הגישו שש נשים, באילת הגישו עשר נשים? איך אתם הולכים לשפר את הדבר הזה?      

אורית דנין: זה לא פשוט

אורית דנין:  אני אגם אסביר למה

אורית דנין:  אנחנו לא תמיד יודעים איך תיק נפתח

אורית דנין:  תיק לפעמים נפתח בלי עבירה, כי אנחנו לא יודעים מה קרה שם

אורית דנין:  אנחנו יודעים שקרה משהו

אורית דנין:  באה בחורה לצורך העניין, אומרת, הייתי בדייט אתמול בערב, קרה לי משהו, אני לא יודעת מה קרה

אורית דנין:  אנחנו לא יודעים אפילו איזה עבירה לשים בתיק

אורית דנין:  אנחנו עושים חשיבות באמת רוחביות

פנינה תמנו: נגיד אותו שוטר או שוטרת, כשהיא מגישה את התלונה, ברגע שאישה אומרת דבר כזה, ברור שזה אמור להיות מסווג

פנינה תמנו:  שואלים שאלות

פנינה תמנו:  אני לא מאמינה שאתם אומרים, טוב, את לא יודעת מה קרה, בעיה שלך

פנינה תמנו:  היא אומרת, אני לא הצלחתי להבין מה קרה, אני לא זוכרת

פנינה תמנו:  ברגע שאישה אומרת, אני לא זוכרת, ראיתי בלק, ראיתי שחור, אני לא הצלחתי להתנגד, בום, זה אמור להיות בקטגוריה שאמורה לקפוץ לכם

פנינה תמנו:  זה מה שאני רוצה שיהיה

פנינה תמנו:  אני לא איזה גאונה בטכנולוגיה ובמחשבים, אבל אני יכולה להגיד לכם שזה דברים שמדינת ישראל יודעת להתמודד איתם

אורית דנין: יש עבירה, זה 345 שציינתי כרגע

אורית דנין:  נורא חשוב לי להסביר וגם לא לטאטא מתחת כדי לרצות, שאם בסופו של דבר אין לי נגיד ראיה לסם או משהו כזה, התיק הזה - - -      

פנינה תמנו: עזבי את הראיה, אני לא שם

פנינה תמנו:  ראיות זה כבר הולך באמת לתחום של המשפט והמסלול של הגשת כתבי אישום

פנינה תמנו:  אני לא שם

פנינה תמנו:  אני חושבת שהכול מתחיל באי ידיעת תמונת המצב בשלב הראשוני

פנינה תמנו:  אנחנו נעבור תחנה-תחנה כדי לשפר את מה שצריך, אבל אתם כמשטרה ואולי גם השוטרים צריכים, כל השוטרים שמקבלים את התלונות צריכים לעבור הכשרה

פנינה תמנו:  יכול להיות שהם לא מסווגים נכון

אורית דנין: אנחנו עוברים הכשרה

אורית דנין:  אנחנו מסווגים

אורית דנין:  זה 3454, מה שהם אמרו

אורית דנין:  סליחה שאני לא טובה במספרים, אבל אני טובה במהות

פנינה תמנו: אני אגיד לך מה אני ארצה בסוף

פנינה תמנו:  כשאתם תצאו מפה אני רוצה שיהיה חידוד ונוהל ברור לכל התחנות, לכל מי שמקבל תלונות של נשים, שהם חייבים לסווג ברגע שאישה אומרת שהיא לא זוכרת, עורפלה, חושבת שהיה סם אונס

פנינה תמנו:  זה חייב לקרות, אחרת לא יהיה לך תמונת מצב

פנינה תמנו:  אנחנו לא יכולים להסתמך על זה שנשים שמתלוננות או נשים שזה קרה להן, יש לתקשורת יותר נתונים מאשר לנו

פנינה תמנו:  זה לא מכבד אותנו, ואני רואה אתכם כחלק מעבודת הכנסת במובן מסוים למרות הפרדת הרשויות

אורית דנין: אנחנו מסווגים את זה בעבירה

אורית דנין:  העניין פה זה כשאחר כך מסתבר שאין עבירה

פנינה תמנו: אין עבירה? נסגר

פנינה תמנו:  זה משהו אחר

פנינה תמנו:  אני לא שם

אורית דנין: אני כן שם, אני אגיד לך למה, כי התיק הזה כן נפתח בהתחלה

אורית דנין:  זה תיק שאני לא יכולה אחר כך לספור אותו

אורית דנין:  אני יכולה להגיד לך שאנחנו באמת עושים מחשב טכני איך - - -      

פנינה תמנו: לא הבנתי את החישוב שלך

פנינה תמנו:  את דואגת שאחר כך כשהתיק ייסגר, אז לא תוכלי לחשב? זה לא מעניין אותנו כנשים

פנינה תמנו:  זה לא מעניין אותנו כחברה מתוקנת שרוצה לדעת כמה נשים מגיעות

פנינה תמנו:  אתם חייבים להיות במקום הזה

פנינה תמנו:  אחר כך יהיה לכם הרבה עבודה לעשות פילוח

אורית דנין: אני לא מדברת על הרבה עבודה

פנינה תמנו: את מביאה לי את הקשיים בפילוח אחר כך של תיקים שנסגרו ולא נסגרו

אורית דנין: לא, אני רוצה לדייק אחר כך בנתונים אבל אני אומרת, ה-3454 שציינו אותו זה סעיף העבירה המדויק לעבירות האלו

אורית חלפון: וכמו שאפשר לראות, הנתונים שהיא נתנה, ה-3454 זה באזור - - -     

פנינה תמנו: שישה

אורית חלפון: אנחנו לא מדברים על כתבי אישום כי זה לא במגרש - - - של הפרקליטות

אורית חלפון:  אנחנו מדברים על תיקים שנפתחו וזה הנתונים

אורית חלפון:  הם דו-ספרתיים וזה כולל גם את עבירת סם האונס ועוד - - - כמו שאמרת, - - - שיכול להיות שהיא לקחה מרצונה

פנינה תמנו: אני חושבת שאתם צריכים לבדוק איך שוטרים מקטלגים את זה

פנינה תמנו:  אני חושבת שמה שאמרת קודם לעניין הסריקה של הדוחות הרפואיים, אולי יש כאלה שממתינים לזה כדי לסווג

פנינה תמנו:  תבדקו מה קורה באמת בשטח כדי שנוכל להבין אם יש פערים

פנינה תמנו:  אם בסוף תבואו ותגידו, הנה, אחרי שגם טיפלנו בסיווג זה המספרים, אז בסדר, אנחנו לא מחפשים שיהיו לנו מספרים מנופחים

פנינה תמנו:  אנחנו בעד מספרים נמוכים

פנינה תמנו:  עוד נתונים שאתם רוצים להציג?      

אורית חלפון: את רוצה את כמות סמי אונס שנתפסו? זה ביקשת בדיון הקודם

פנינה תמנו: כן

אורית חלפון: אז מיכל מחטיבת המודיעין

מיכאל מלכיאלי: אני מחטיבת המודיעין, מהמחקר

מיכאל מלכיאלי:  אני אציג לכם נתונים של השנה האחרונה, של 2022 לגבי סמים מסוג GBL שנתפסו בגבולות, ובגבולות הכוונה בנתב"ג או בחבילות דואר שהגיעו במכס וזה חבילות שהוזמנו באינטרנט באתרים בחו"ל

פנינה תמנו: מזמינים אותם?     

מיכאל מלכיאלי: כן

פנינה תמנו: ואז הם מגיעים לבן אדם שהזמין?     

מיכאל מלכיאלי: כן, והמכס לפעמים מיירט את החבילות האלה ואז מגיעים לבן אדם

פנינה תמנו: אוקיי

מיכאל מלכיאלי: יש לנו 27 ליטר שלGBL שנתפס בנתב"ג באמצעות בלדרים

פנינה תמנו: שזה המון

מיכאל מלכיאלי: ב-2022, כן

פנינה תמנו: זה למדנו מהפעם הקודמת מכם

מיכאל מלכיאלי: וחבילות במכס נתפסו תשעה ליטרים

קריאה: יש לך רק נתונים לגבי GBL?     

מיכאל מלכיאלי: יש לי גם לגבי קטמין

מיכאל מלכיאלי:  בנוסף, ב-2021 נתפסו 22 ליטרים ו-91 ליטרים של חבילות GBL במכס

פנינה תמנו: אז מה, זה הולך ומתעצם?     

מיכאל מלכיאלי: תיראי, זה לא שזה הולך ומתעצם

מיכאל מלכיאלי:  אין פה גרף שיש בו היגיון

מיכאל מלכיאלי:  או שתופסים או שלא תופסים

מיכאל מלכיאלי:  יכול להיות שב-2022 פשוט תפסו פחות

מיכאל מלכיאלי:  זה לא אומר שהיה פחות, זה אומר שתפסו פחות

פנינה תמנו: כי את אומרת, המשוואה שכשתופסים יותר אז יש יותר, זה לא בהכרח נכון

מיכאל מלכיאלי: נכון

פנינה תמנו: יש מדיניות לנסות לתפוס את הדברים האלה?     

מיכאל מלכיאלי: המכס הוא אחראי על העניין הזה בעניין החבילות

פנינה תמנו: יש לכם קשר איתם בעניין סמי אונס?     

מיכאל מלכיאלי: בוודאי, כן

פנינה תמנו: הם מבינים?     

מיכאל מלכיאלי: בוודאי, כן

מיכאל מלכיאלי:  יש להם פרויפיילינג שהם עושים כדי להגיע לחבילות האלה, ובצורה הזאת הם מגיעים

פנינה תמנו: מה קרה לאנשים שנתפסו?     

מיכאל מלכיאלי: הרבה פעמים לא הגיע לכדי כתב אישום

מיכאל מלכיאלי:  זה כבר לא במגרש שלי, אבל אני אומרת שהרבה פעמים לא הגיע לכתב אישום

פנינה תמנו: יש בארץ הפקה של זה או שזה רק מחו"ל?     

מיכאל מלכיאלי: לא, זה מגיע מחו"ל

פנינה תמנו: זה שיטת מצליח של - - -      

מיכאל מלכיאלי: כמו שמבריחים קוקאין, כמו שמבריחים כל דבר

פנינה תמנו: כן, אבל פה אנחנו מבינים שלרוב זה שימוש בשביל הדבר הזה או שאני טועה

מיכאל מלכיאלי: ממש לא נכון

מיכאל מלכיאלי:  יש לזה שלושה שימושים שאנחנו מכירים, אחד מהם זה כסם אונס

פנינה תמנו: גם אם זה אחד מתוך שלוש סיבות, זה חמור

פנינה תמנו:  איך יכול להיות שזה לא נגמר בכתב אישום?     

רוני ברקוביץ: אני יכול להגיב?     

פנינה תמנו: כן

רוני ברקוביץ: אני מנהל אגף האכיפה של משרד הבריאות

רוני ברקוביץ:  עוד מעט אלינה תציג כאן את המצגת

רוני ברקוביץ:  היא תדבר בהרחבה קצת על החומרים וגם על ה-GBL, אבל רק להגיד כי החומר הזה מוגדר כסם, כלומר הוא בפקודת הסמים וסחר שלו זה בעצם סחר כסמים לכל דבר ועניין

רוני ברקוביץ:  החומר הזה, יש לו מספר שימושים, גם בתור סם מסיבות

רוני ברקוביץ:  במינונים נמוכים משתמשים בו כחומר מעורר כמו LSD, כמו אקסטזי

רוני ברקוביץ:  מינון קצת יותר גבוה שזה כמה טיפות, הוא מפיל את הבן אדם

רוני ברקוביץ:  אמרו פה, נתפסו ליטרים

רוני ברקוביץ:  מליטר אחד אפשר להכין 1,000 מנות, כלומר מליטר אחד אפשר להכין כמות אדירה, בלי טעם, בלי צבע, בלי ריח

פנינה תמנו: מליטר אחד של ה-GBL?     

רוני ברקוביץ: כן, 1,000 מנות

פנינה תמנו: יכול להיות 1,000 נאנסות

רוני ברקוביץ: כן

רוני ברקוביץ:  אני הופעתי שלוש פעמים עם הפרקליטות בבתי משפט מכיוון שהענישה הייתה מקילה למרות שהעונש הוא עד 20 שנות מאסר כי זה סמים, ושלוש פעמים הוגש ערעור לבית המשפט העליון ובשלוש מקרים הערעור התקבל וכן נגזרו מאסר בפועל, כלומר יש לנו - - - עכשיו שהעליון המיר את הענישה של המחוזי וכן נתן ענישה בפועל

רוני ברקוביץ:  אנחנו גם מופיעים בתור עדים מומחים למרות שהחומר מופיע כסם, כדי שהשופטים ובתי המשפט יבינו - - -      

פנינה תמנו: בתיקים של נשים שנפגעו מינית?     

רוני ברקוביץ: אף אחד לא מביא אותו בתור סם אונס

רוני ברקוביץ:  הם מביאים אותו בתור מנקה פרקטים של רצפות כחומר ניקוי, מנקה טסות של גלגלים וכו'

רוני ברקוביץ:  בבתי משפט הם אמרו שהשתמשו בו בתור סמים כמו סמי מסיבות

רוני ברקוביץ:  יש לו גם שימוש נרחב בקהילה הגאה, שזה גם לעוררות מינית, שזה גם שימוש שמשתמשים בו

רוני ברקוביץ:  אף אחד כמובן לא אמר שהשתמשו בו לצורך סמים אבל עדיין זה בפקודה ועדיין זה סחר ומכירה

רוני ברקוביץ:  בגלל הפסיקות האחרונות אני מקווה לפחות לפי מה שהפרקליטות אמרו, שהענישה עכשיו תהיה הרבה יותר מחמירה

רוני ברקוביץ:  עוד מעט גם אלינה בהרחבה תספר על החומרים

פנינה תמנו: אנחנו רוצים ענישה מחמירה ואנחנו רוצים קודם כל הגדלת כמות כתבי האישום ומיצוי הדין עם עבריינים

פנינה תמנו:  זה מה שעמד במוקד הדיון בפעם הקודמת, שמספר כתבי האישום הוא מאוד נמוך

פנינה תמנו:  גם היום אנחנו רואים את זה

פנינה תמנו:  כשזה מגיע כבר לבית משפט, בוודאי שצריך שתהיה ענישה מחמירה

פנינה תמנו:  אני שמחה לדעת שאתם מעורבים והולכים כעדים מומחים מטעם המדינה, שזה מאוד מאוד חשוב

פנינה תמנו:       אני אשמח שמשרד הבריאות יציג את הנתונים

פנינה תמנו:  אלינה פופרנו, רכזת נושא ארצי, משרד הבריאות

אלינה פופרנו: אני רוקחת ורכזת נושא ארצי בתחום המאבק בפשיעה פרמצבטית

אלינה פופרנו:  אנחנו הצגנו מצגת קצרה

פנינה תמנו: זה צריך להיות מאוד קצר, מאוד מדויק כי אנחנו עוד מעט במליאה

אלינה פופרנו: אין בעיה, אנחנו ננסה לקצר

אלינה פופרנו:  אנחנו הכנו קצת את חומר הרקע ותשובות שנשאלו בוועדה הקודמת

אלינה פופרנו:  אנחנו פשוט רצינו להגיד, וזה חשוב להדגיש, שסמי אונס זה עשרות חומרים שונים

אלינה פופרנו:  אין חומר אחד שהוא משמש רק כסם אונס

פנינה תמנו: זה ברור לנו

פנינה תמנו:  הלאה

אלינה פופרנו: יש עשרות עד מאות חומרים כאלה

פנינה תמנו: הלאה

אלינה פופרנו: החומר יכול להפוך לסם אונס, תלוי בהקשר של עבירות מין

אלינה פופרנו:  זה החומרים הנפוצים ביותר שתחת ההשפעה של החומרים האלו - - -      

פנינה תמנו: אלינה, להגיע לנתונים

פנינה תמנו:  תודה

אלינה פופרנו: אנחנו נלך רגע לסוף

אלינה פופרנו:  אם יהיו עוד שאלות, אנחנו נרחיב

אלינה פופרנו:       לגבי עדכון חוזר, אנחנו ממש בשלבים האחרונים של החוזר

אלינה פופרנו:  בשטח כבר זה מתבצע לפי החידודים שעשינו בחוזר

אלינה פופרנו:  זה אומר שאין יותר שאלות לגבי תוך כמה זמן צריך לקחת בדיקות דם ושתן

אלינה פופרנו:  אם היו מקרים שחשבו שעד 24 שעות או עד 48 שעות אחרי התקופה הזאת אין טעם לקחת דגימות שתן, אז הבהרנו את זה שעד 72 שעות חייבים לקחת, ואפילו במקרים מסוימים עד 96 שעות בשביל להגדיל את האפשרות או לשפר את עניין האיתור של החומרים

אלינה פופרנו:  אני מקווה שעד פסח אנחנו כבר נסיים את העבודה המקצועית ונעביר את זה להערות, את החוזר עצמו

אלינה פופרנו:      נתונים לגבי בדיקות שיער, זו הטבלה

אלינה פופרנו:  מספר הבדיקות, בסך הכול עד היום אנחנו 96 דגימות

פנינה תמנו: שזה בחו"ל

אלינה פופרנו: אנחנו עושים את הדיגום בארץ

אלינה פופרנו:  שולחים לחוץ לארץ

פנינה תמנו: בית המשפט העליון ביקש

פנינה תמנו:  אני רוצה לדעת כמה אתם מתקדמים עם זה

פנינה תמנו:  הוא ביקש שתוך חודשיים ימים

פנינה תמנו:  אנחנו מבקשים פתרון לדבר הזה

פנינה תמנו:       אמרתי קודם שנמצאת איתנו אופיר שטוי שעוד מעט אנחנו ניתן לה לדבר

פנינה תמנו:  אני חושבת שהפסיקה הזאת היא חשובה

פנינה תמנו:  אין שום סיבה ללכת לחו"ל

אלינה פופרנו: אנחנו גם חושבים

אלינה פופרנו:  הסיבה שאנחנו עובדים עם המעבדה בחו"ל, שהיא נותנת את המענה המקצועי ביותר ואנחנו רוצים שהראיה הזאת, שמתבצעת שם הבדיקה, תשמש ותעזור לנפגעת

פנינה תמנו: תפתחו כאן

אלינה פופרנו: אנחנו בוחנים את האפשרות הזאת

פנינה תמנו: מדינת ישראל מספיק מתקדמת בנושאים של מדע בשביל שזה יהיה כאן

אלינה פופרנו: נכון

אלינה פופרנו:  את האפשרות הזאת אנחנו בוחנים

אלינה פופרנו:  אנחנו ניתן את התשובה לשאלה הזאת במהלך המענה לבג"ץ

אלינה פופרנו:  זה גם המטרה שלנו

פנינה תמנו: אני רוצה זמנים, לא מטרות וכוונות

אלינה פופרנו: הגדירו לנו זמנים ואנחנו הולכים לעמוד

פנינה תמנו: 60 יום

אלינה פופרנו: כן

פנינה תמנו: פחות אפילו מ-60 יום תעבירו לוועדה, איך ובאיזה מסלול ובאיזה מתווה אתם הולכים להקים את המעבדה לבחינת דגימות שיער בישראל

פנינה תמנו:  זו ההזדמנות גם לומר תודה לשופט העליון עמית, לבג"ץ וכמובן לעורכת הדין רוני אלוני סדובניק

פנינה תמנו:  אנחנו מאחלים לה רפואה שלמה, הבנתי שהיא שברה את הרגל

אלינה פופרנו: יש כאן נתון לגבי התיקים הפליליים מסך הכול התיקים

אלינה פופרנו:  הדיגום או הבדיקות לא מותנות בהגשת תלונה

אלינה פופרנו:  שם אפשר לראות את המספרים

אלינה פופרנו:  גם תוצאות בדיקות

אלינה פופרנו:  הבדיקה הזאת בעצם מראה איזה חומרים אותרו בשיער או איזה חומרים הגוף נחשף אליהם במהלך חצי השנה האחרונה, ואז המעבדה מחלקת בעצם את השערה לתקופות זמן

אלינה פופרנו:  יש תקופה שעונה על תקופת האירוע ויש עוד תקופות של לפני ואחרי שאפשר לראות לאיזה חומרים הגוף נחשף

אלינה פופרנו:       אני חילקתי בעצם את הטבלה לתוצאות לפי שתי עמודות, אחת שקשורה רק לזמן האירוע, תקופת האירוע, ושם זה התוצאות החיוביות ואיזה חומרים אותרו, ותוצאות חיוביות לחומר פסיכואקטיבי לא ייחודי לתקופת האירוע, ושם יש יותר תוצאות חיוביות וזה יכול לכלול גם תרופות מרשם, תרופות כרוניות שהנבדקת נמצאת תחת טיפול תרופתי

אלינה פופרנו:  אלו התוצאות של בדיקות שיער ומה שביקשת מאיתנו בוועדה הקודמת

אלינה פופרנו:       לשאלה מספר 3, מספר מקרים בהם היו תלונות של נפגעות שביקשו לעשות בדיקות לגילוי סם אונס, אך סורבו, ידוע לנו על שני מקרים בהם המטופלת ביקשה בדיקה אך היא לא בוצעה

פנינה תמנו: רוב התיקים האלה שאתם לוקחים דגימות זה של נשים שטענו ששללו מהן את כושר ההתנגדות ושהן נפגעו?     

אלינה פופרנו: לא תמיד

אלינה פופרנו:  הן לפעמים באות ואומרות, אני לא יודעת אם היה שם חומר, אני רוצה לדעת אם היה חומר נוסף באירוע, ואני הרגשתי שהתנהגתי - - - 

אלינה פופרנו:  כל תיק זה משהו אחר אבל הרבה מהתלונות הן מהסוג שהן לא יודעות בוודאות

פנינה תמנו: מה ההערכה שלך, כמה מהנשים הללו הולכות בסוף למשטרה?      

אלינה פופרנו: למה בסוף? יש כבר תיקים שהם במסגרת תיקים פליליים

פנינה תמנו: נגיד ה-29 זה מתוך ה-35?     

אלינה פופרנו: כן

אלינה פופרנו:  בסביבות ה-73% מכלל התיקים זה במסגרת תיקים פליליים

רוני ברקוביץ: וגם אם זה לא במסגרת תיק פלילי יתכן שאחר כך היא כן תגיש את התלונה במשטרה, אז לכן זה מאוד חשוב

אלינה פופרנו: אנחנו מעודדים להגיע ולא להתבייש בדבר הזה כי יש המון שמתביישות ומפחדות ולא רוצות להגיש תלונה או בכלל לבוא ולהיבדק, אז חשוב שזה יעשה כי גם כאשר בסופו של התהליך התיק לפעמים נסגר, יש לו ערך, אולי הפרקליטות תוכל להרחיב על זה קצת, כי אם תהיה מתלוננת נוספת, נגיד אותו חשוד, יראו שיש תיק נוסף שאולי נסגר וזה הופך למשהו סדרתי ויותר עוצמתי מבחינת ההליך אני מניחה, או חקירה

פנינה תמנו: תודה רבה

פנינה תמנו:  אופיר שטוי

אופיר שטוי: תודה שהמאבק הזה בוער בכולם כמו שזה בוער בי

אופיר שטוי:  אני מקימת המאבק החברתי "הכול רק לא לשתוק", מאבק באונס תחת השפעת סמי אונס

אופיר שטוי:  לפני ארבע שנים אני סוממתי ונאנסתי על ידי מי שחשבתי שהיה ידיד שלי

אופיר שטוי:       אני אחבר רגע את הדברים לקרקע בתור נפגעת שחוותה את כל המערכת ומה קורה בזמן אמת

אופיר שטוי:  נפגעתי ב-2019 ובבית חולים באיכילוב פעם ראשונה שהגעתי אליהם, לא ביצעו את הנוהל שהוחלט ב-2018

אופיר שטוי:  הנוהל לא בוצע

אופיר שטוי:  שלחו אותי לחדר אקוטי, שם עברתי את הבדיקות שתן ודם

אופיר שטוי:  אנחנו מדברים על 96 ו-72 שעות

אופיר שטוי:  אני הגעתי במסגרת השמונה עד 12 שעות, כבר אין כלום

אופיר שטוי:  כבר אין שום דבר, ואני אומרת את זה בתחושה מלאה כי אחר כך בבדיקת השערה כן נמצא

אופיר שטוי:  אני מצטערת להגיד אבל הממצא שב-2019 יש אפס תוצאות חיוביות בתקופת האירוע, זה לא אפס

אופיר שטוי:  אני אחת מהן

אופיר שטוי:  אני לא יודעת כמה אחרים התפספסו ואנחנו יודעים שהיה פספוסים במעלה הבדיקה שלי, אבל אני אחת

אופיר שטוי:  יש עוד הרבה בנות שזה קורה אצלן ולכן הגשנו את העתירה

אופיר שטוי:       מהחוויה האישית שלי במעבדה באיטליה, כמה שאנחנו אולי חושבים שהם מקצועיים

אופיר שטוי:  בסופו של דבר בפועל זה לא מה שקורה

אופיר שטוי:  שלוש סיבות עיקריות: יש חוסר אמינות, בדיקות שונות שהם מחזירים את זה בלי לבדוק את הסמים עצמם

אופיר שטוי:  דבר שני, הזמן

אופיר שטוי:  המון זמן עד שהתוצאות חוזרות

פנינה תמנו: כמה זמן את חיכית?     

אופיר שטוי: אני חיכיתי תשעה חודשים

פנינה תמנו: זה המון זמן

אופיר שטוי: זה המון המון זמן

אופיר שטוי:  מבינה שיש דיבור על לקצר את זה אבל זה לא רק שם

פנינה תמנו: לא, לא, זה לא לקצר

פנינה תמנו:  תהיה מעבדה בישראל

אופיר שטוי: אמן

פנינה תמנו: כל כך הרבה תקציבים

פנינה תמנו:  שילמדו לשים את זה גם לטובת הגנה על נשים

אופיר שטוי: אחד הדברים החשובים שעלו זה לעשות איזושהי ביקורת על הבדיקה, ביקורת על המהלך של זה, על התוצאות, על המסקנות

אופיר שטוי:  אפשר להביא בישראל את אותו מומחה שידבר בעברית, ייתן עדות

אופיר שטוי:  ראינו במשפט אחד, בן אבו, שזה עבד בצורה מאוד מאוד מורכבת

אופיר שטוי:  אחד היתרונות שיהיה פה בעצם בישראל, אם יש איזשהו חוסר, נוכל לעשות השלמות, חוסר בבדיקה, משהו נלקח לא כמו שצריך

אופיר שטוי:  צריך להביא שיער מנקודה אחרת, אנחנו פה, זה קורה כאן

פנינה תמנו: מה היה בסיפור שלך? את היית חיילת

אופיר שטוי: אני הייתי קצינה במודיעין חיל האוויר באותה תקופה, סחית לחלוטין חשוב לי להגיד, עוברת פוליגרפים עד היום

אופיר שטוי:  עד הבדיקה לא הייתי מוכנה גם לקחת תרופות מרשם כדי שמשהו לא ישתבש, אז חודשיים המתנתי ולא ישנתי למען הבדיקה

אופיר שטוי:  האמנתי בזה בעיניים עצומות

אופיר שטוי:  אני מלווה היום המון נפגעות, אותו דבר

פנינה תמנו: איזה אמיצה את ומרשימה

אופיר שטוי: תודה

אופיר שטוי:  אני רק אסכם שאנחנו מבינים שזה מטרה משותפת לכולנו

אופיר שטוי:  הלכנו ל-60 יום בעתירה ואנחנו עושים במקביל פעולות

פנינה תמנו: זה יבוצע

פנינה תמנו:  הנה, גם בוועדה משרד הבריאות עדכן

פנינה תמנו:  מירי, בואו תסבירו לנו איפה זה עומד ומה אתם מתכוונים לעשות

אופיר שטוי: אצלי אין כתב אישום

פנינה תמנו: במקרה שלך אין כתב אישום?     

אופיר שטוי: התיק נסגר כשהראיה המרכזית לא הייתה

פנינה תמנו: למרות שמצאו בדגימה?     

אופיר שטוי: זה בדיוק ככה

אופיר שטוי:  התיק נסגר כשלא היה ראיה מרכזית

אופיר שטוי:  המסמך של אותה בדיקת שערה בכלל לא היה והפרקליטות - - -     

פנינה תמנו: מי ניהל את התיק, הפרקליטות או שזה הפצ"ר?     

אופיר שטוי: הפרקליטות, מחוז תל אביב

אופיר שטוי:  הם סגרו את התיק

פנינה תמנו: למה?     

אופיר שטוי: שאלה טובה

פנינה תמנו: בגין?     

אופיר שטוי: חוסר אשמה

אופיר שטוי:  חוסר ראיות אפילו

אופיר שטוי:  יש סולם כזה איך הם סוגרים את הראיות, אולי אתם מכירים, 0 עד 10

אופיר שטוי:  אין כל כך מדדים לפי מה שהסבירו לנו בפגישה שלנו בפרקליטות, איך מחליטים מה בסולם, אבל הוגדר על ידי פרקליט - - -      

פנינה תמנו: הוא נחקר?      

אופיר שטוי: הוא נחקר

פנינה תמנו: מה אמר?     

אופיר שטוי: אותו אחד שפגע בי? הוא אמר שזה היה בהסכמה אבל ששנייה אחר כך לא הייתי במצב להזמין לעצמי מונית

אופיר שטוי:  לא ברור איך לא הצלחתי להזמין לעצמי מונית שנייה אחר כך, אבל כן הצלחתי את הכול

אופיר שטוי:  הוא גם זרק אותי מהבית בלי נעליים

אופיר שטוי:  יש הרבה דין תומכים לאיך שנראיתי בבית חולים

אופיר שטוי:  ראו אותי מסוממת לגמרי בבוקר

אופיר שטוי:  הגעתי על הבוקר

אופיר שטוי:  בלילה יש עדויות, יש מצלמות

פנינה תמנו: נורא

פנינה תמנו:  ואת לא זוכרת?     

אופיר שטוי: ארבע שעות אני לא זוכרת כלום

אופיר שטוי:  המוח מחפש

אופיר שטוי:  ארבע שעות זה בלק שלם בחיים שלי

פנינה תמנו: בעצם כשאת נכנסת אליו את לא ידעת שיש סמים

אופיר שטוי: אנחנו נפגשנו באיזה בר, שילמנו, סתם ידיד, הגיע לארץ לביקור

אופיר שטוי:  נפגשנו להתעדכן, שילמנו

אופיר שטוי:  אני אמרתי שאני הולכת במונית לישון אצל אחותי, לא גרתי אז בתל אביב

אופיר שטוי:  אחותי גרה בהרצליה, ואמרתי את זה במקרה גם למלצרית

אופיר שטוי:  גם הוא שמע את זה

אופיר שטוי:  הלכתי לשירותים רגע לפני שאני עולה למונית

אופיר שטוי:  אמרתי לכם, אני קצת חנונית

אופיר שטוי:  רציתי להיות בפוקוס שאני נוסעת עם מישהו שאני לא יודעת איך הוא נוהג, לדעת שהכול בסדר

אופיר שטוי:  הלכתי לשירותים פעם ראשונה באותו ערב ומשם אני לא זוכרת שום דבר

אופיר שטוי:  בסביבות 02:30 לפנות בוקר עד 06:30 לפנות בוקר אין לי עד היום זיכרון על כלום

אופיר שטוי:  יש לי עדויות

אופיר שטוי:  עשינו מחקר, הרבה דברים שהמשטרה לא - - -      

פנינה תמנו: שב-06:30 מה קורה?     

אופיר שטוי: ב-06:30 בבוקר אחותי מוצאת אותי בהרצליה, יחפה, לא מבינה ממה שאני - - -     

פנינה תמנו: אוי, אוי, אוי

פנינה תמנו:  מה, ברחוב?     

אופיר שטוי: הגעתי איכשהו אליה אבל במצב המודעות שלי, כאילו כן, היא יכלה באותה דרך לצאת לעבודה ולראות אותי ברחוב

אופיר שטוי:  כאילו זה היה אותו דבר

אופיר שטוי:  לא יודעת איך הגעתי אליה, אין לי מושג

אופיר שטוי:  שעתיים הסתובבתי גם בבניין ליד, בין שכנים

פנינה תמנו: את אימא?     

אופיר שטוי: זאת אימא

טל שנקמן: אני חושבת שאופיר קצת נסערת

טל שנקמן:  מאוד חשוב להבין שבמקרה שלה היא הרי לא זוכרת כלום, אבל המלצרית מעידה על זה שהיא הייתה במצב שלא לתת הסכמה, לא משנה מאיזה סיבה כרגע, אני לא נכנסת לזה כי המלצרית לא יודעת

טל שנקמן:  אנחנו השגנו סרט צילום וידאו מהרחוב כשהיא יוצאת מהמקום והיא מתנדנדת

טל שנקמן:  אחר כך את המונית, אנחנו יודעים ממנו בכלל שהיא לא יכלה להזמין

טל שנקמן:  הוא הזמין מהבית של ההורים שלו

טל שנקמן:  הוא לקח אותה לבית של ההורים שלו

טל שנקמן:  הוא הזמין לה את המונית לבית של אחותה

טל שנקמן:  הם ידידים, הוא גם מכיר את אחותה

טל שנקמן:  הנהג מונית במקרה הוריד אותה בניין על יד, אז היא נכנסה שם ללופ

טל שנקמן:  במשך שעתיים היא דפקה בדלתות של כל דיירי הבניין על יד והתחננה להיכנס הביתה

טל שנקמן:  רק אחרי שעתיים, באופן בלתי ברור היא יוצאת מהבניין הזה ועכשיו יש לנו עוד פעם צילומים שהשגנו, שמראים, מהבניין שאחותה גרה, איך היא חוצה כביש כמו זומבית, לא מסתכלת ימינה ושמאלה, מזל שלא היו מכוניות, ניגשת למכונית של אחותה

טל שנקמן:  כנראה היא מזהה אותה

טל שנקמן:  אנחנו לא יודעים מה עבר לה בראש

טל שנקמן:  ניגשת למכונית מעבר לכביש, מנסה להיכנס למכונית בלי מפתחות, בלי כלום

טל שנקמן:  מאיזושהי סיבה משהו מסב את תשומת ליבה והיא חוזרת חזרה בלי להסתכל, עוד פעם בכביש, חוצה אותו בלי להסתכל ימינה ושמאלה ובאיזושהי דרך אנחנו יודעים - - -     

פנינה תמנו: הצלחתם להשיג אולי וידאו של הבר עצמו?     

טל שנקמן: ברור שהמשטרה השיגה את הווידאו של הבר, אבל הבר כבר ידע שלושה ימים לפני שהמשטרה הגיעה עם הצו, שאנחנו על העניין הזה

טל שנקמן:  הבר ידע מהתחלה כי לפני שהם הלכו לבית חולים הם בכלל חשבו שאולי היא שכחה את הדברים שלה בבר והם הגיעו לבר

אופיר שטוי: באתי בלי פלאפון, בלי ארנק, בלי מעיל, ינואר, שיא הקור

טל שנקמן: בלי נעליים, הדבר הכי חשוב

טל שנקמן:  כמובן שהבר נתן את המצלמות חוץ מהמצלמה שהייתה מכוונת אליהם, המצלמה היחידה שלא עבדה

טל שנקמן:  תרשי לי להיות קצת צינית

אופיר שטוי: מסתבר שזה קורה בהרבה סיפורים, נכון ל-2019

פנינה תמנו: תודה, אופיר

פנינה תמנו:  לא מובן מאליו שאת נמצאת כאן באומץ רב וחושפת את הסיפור שלך וממשיכה להיאבק למען אחרות

פנינה תמנו:  לא ברור לי איך התיק נסגר, איך לא עושים הכול, במיוחד שיש דגימת שיער

פנינה תמנו:  מעבר לבינתי

פנינה תמנו:       יעל שרר, מנהלת הלובי למלחמה באלימות מינית

פנינה תמנו:  יש לנו את מיה אוברבאום, איגוד מרכזי הסיוע לנפגעי תקיפה מינית

פנינה תמנו:  בבקשה, כל אחת קצר כי לא נשאר לנו לצערי הרבה זמן

פנינה תמנו:  דקה לכל אחת

יעל שרר: אני אקצר ותודה רבה על דיון המעקב

יעל שרר:  אני אגיד שאני מאוד רוצה לצאת מפה עם החלטות אופרטיביות ואני מאוד שמחה על הכיוון שזה הולך

יעל שרר:  דברים שחייבים לקרות כדי שאנחנו נוכל להתחיל לטפל בתופעה הזאת זה נתונים, ולא יהיה לנו נתונים אם אנחנו לא נתחיל לדגום

יעל שרר:  חייבת להיות הגברה של המודעות לבדיקות בחדרי המיון

יעל שרר:  אני יודעת שחידדתם

יעל שרר:  לא חודד שיהיה חד

יעל שרר:  הגברת המודעות לבדיקות שיער

פנינה תמנו: לא חודד שמה?     

יעל שרר: שאפשר לעשות דגימות במיון, של דם ושתן

יעל שרר:  זה עדיין לא קורה בכל המיונים

יעל שרר:  לא כל המתמחים יודעים

יעל שרר:  לא יודעים איך להזמין את זה, לא יודעים מה הטופס

פנינה תמנו: השאלה גם אם המשטרה

פנינה תמנו:  אם מישהי בחרה ללכת להתלונן במשטרה ולא בבית חולים, האם שולחים אותה ישר לבית חולים?     

יעל שרר: אני אגיד, המשטרה צריכה הגברה של מודעות אצל השוטרים גם לבדיקות השיער, לדעת שגם אחרי שעבר הזמן, גם אם באת אחרי שבועיים ושלושה, שהדבר הזה קיים

יעל שרר:  זה לא מספיק קיים

יעל שרר:  לדעתי צריך קמפיין עם הנגשת מידע מסודרת, גם לצוותים וגם לציבור

יעל שרר:  הציבור עדיין חי בלופ הזה של עברו שמונה שעות, אין מה לעשות

יעל שרר:  אנחנו שומעים הרבה את המיתוסים האלה

יעל שרר:  עדיין הציבור לא יודע שיש מגוון של סמי אונס

יעל שרר:  אנשים מדברים על סם אונס

יעל שרר:  זה נורא השתרש בתוך השפה ולא מכירים מספיק את העובדות בקשר לדברים האלה

יעל שרר:  צריכה להיות, והנה, עבודה ממוקדת של המשטרה, מה החומרים, איך מסווגים אותם, איך מסווגים את העבירות האלה כדי שיהיה יותר דאטה בייס

יעל שרר:  זה באמת עניין של מחשוב

יעל שרר:  זה אתגר

יעל שרר:  ניתן לעשות את זה

יעל שרר:  צריך להיות מודעים לזה

יעל שרר:       שוב, שימוש בסל העבירות הקיימות כולל עבירת הרעלה כמדיניות

יעל שרר:  שמענו הרבה פה על עבירה מסוימת

יעל שרר:  לא הכול נספר ונמדד באותו סל

יעל שרר:  כתבי האישום לדעתי לא מוגשים בכל העבירות ובעבירות הנכונות

יעל שרר:  יכולנו מזמן לקבל - - -      

פנינה תמנו: אני אשמח שהלובי ישלח את המסקנות אליי, כי גם אני ארצה להעביר לשרים את המסקנות שהם מעבר להנחיות שהוועדה תיתן

יעל שרר: מסודר אני אשלח, אין שום בעיה

יעל שרר:  אם נתחיל למדוד את הדברים בצורה נכונה, נקבל נתונים הרבה יותר טובים

פנינה תמנו: ואז נדע באיזה כלים להיאבק, בהחלט, ללא ספק

פנינה תמנו:       מיה אוברבאום

מיה אוברבאום: אני רוצה רק להגיד משפט

מיה אוברבאום:  אני חושבת שכל הדברים שנאמרו הם נכונים, ראיות ודגימות, אבל אנחנו צריכות להבין שצריך להתקדם ל-2023 ושיש מספיק דרכים להוכיח אי הסכמה במצבים מונעי התנגדות

מיה אוברבאום:  אני רק רוצה להגיד שבחודש יולי ניתנה החלטה בראשות נויטל שהכריעה באמת במקרה של סם אונס בלי להגיד שהיה סם אונס, כלומר יש מספיק מקרים שבהם - - -     

פנינה תמנו: מה עשה השופט גלעד?     

מיה אוברבאום: גלעד נויטל הכריע בתיק של אונס שניתן בו סם אונס, שבאמת היה חוסר הסכמה, בלי להכריע בשאלת הראיה הפורנזית כי לא הייתה או שהיא הייתה לא מספיקה, כלומר יש מספיק דרכים

מיה אוברבאום:       אני רק רוצה להגיד איזה מקרה קטן בהמשך למה שאופיר סיפרה לנו, על תיק שנסגר לפני מספר שבועות, של פונה שליווינו, שנמצאה במחסן נעול, כאובה

מיה אוברבאום:  כשהיא פתחה את הפלאפון שלה בבוקר היא קיבלה הודעות מכמה גברים ממוצא ערבי, הודעות מיניות שמציעות לה הצעות לקיום יחסים

מיה אוברבאום:  אחר כך כשבודקים, רואים באמת במצלמות כמו שסיפרו פה, שהיא יצאה מהבר שהייתה בו ועלתה על באבל למרות שהיא הזמינה מונית

מיה אוברבאום:  ירדה מהבאבל עם בחור ממוצא ערבי

מיה אוברבאום:  בחורה מדברת רק אנגלית, לא מדברת ערבית, לסבית אגב, כלומר מכלל הראיות אי אפשר להניח שמרצונה החופשי היא הגיעה למחסן נעול

מיה אוברבאום:  קיבלה הודעות, כלומר יש מספיק ראיות נוספות שאפשר בעזרתן להוכיח

פנינה תמנו: תודה

פנינה תמנו:  עורכת דין אשרת שוהם, ראש פורום עבירות מין, פרקליטות המדינה

פנינה תמנו:  אני מרגישה באמת שבסוף גם אם לא הכול מושלם בדרך עד שהתיקים מגיעים אליהם, משהו לא עובד

פנינה תמנו:  לא שופט צריך בסוף להגיד אוקיי, לא צריך את הראיות את הפרקליטות

פנינה תמנו:  אנחנו חייבים לצאת למלחמה בדבר הזה

פנינה תמנו:  זה לא מעניין אותי כמה משאבים יוקצו

פנינה תמנו:  אם בסוף השופטים יסגרו, יסגרו, אבל אנחנו צריכים להביא את זה לבית המשפט

אשרת שהם: יש שתי דרכים לאכוף את הנושא של סמים בכלל וסמי אונס בפרט

אשרת שהם:  למדנו כאן בצדק שלא צריך להיות סם אונס

אשרת שהם:  זה יכול להיות הרבה מאוד סוגים של סמים שהם סמי מסיבות, שבעצם שוללים את כושר ההתנגדות

אשרת שהם:  אחד זה באמת בתחום הסמים

אשרת שהם:  יש אכיפה בתחום הסמים באופן כללי, גם בייבוא, גם בהחזקה

אשרת שהם:  אני מוצאת לא מעט כתבי אישום שיש אנשים שמחזיקים הרבה מאוד סמים

אשרת שהם:  מחזיקים גם סמים מהסוג הזה ומגישים תיקים

אשרת שהם:  זה אחד

אשרת שהם:       לעניין עבירות מין, אני לא צריכה הוכחה שהיה סם אונס

אשרת שהם:  חוק העונשין הוא במובן מסוים ביתרון גדול במובן הזה שכל מה שאני צריכה זה להוכיח שזה מצב שמנע מתן הסכמה חופשית, זאת אומרת בן אדם שלא יכול היה לתת את ההסכמה שלו מטעמים חיצוניים בהקשר הזה

אשרת שהם:       הקושי הגדול הוא, וזה בכלל בתיקי עבירות מין אבל גם בעבירות הללו, הרבה פעמים זה הקושי להבין מה היה שם

אשרת שהם:  אם אישה באה ואומרת לי, בואי עכשיו רגע, אני רוצה שנייה לעשות איזה סימולציה

אשרת שהם:  אישה באה ואומרת לי, אני אתמול יצאתי עם מישהו

אשרת שהם:  אנחנו הלכנו לבית, בבית שלי, בבית שלו, לא משנה מה

אשרת שהם:  קמתי הבוקר

אשרת שהם:  אולי קמתי עם בגדים, בלי בגדים

אשרת שהם:  אני לא יודעת מה היה שם

אשרת שהם:  נאמר שמצאתי שרידי סם או אלכוהול, זה לא כזה משנה, או נאמר שלא, היא אומרת, אני לא יודעת מה היה שם

אשרת שהם:  עכשיו אני שואלת את עצמי, אני בתור תביעה כללית, מה אני עושה עם דבר כזה? הקושי הגדול הוא הבלאק אאוט בזיכרון במובן הזה שאין לי - - -     

פנינה תמנו: ומה התשובה שלך?     

אשרת שהם: קודם כל אני אומרת, זה קושי יותר גדול מרוב תיקי עבירות המין במובן הזה שיש לי את החלל של מה שהיה שם

אשרת שהם:  להבדיל ממקום רגיל שבו היא יכולה להגיד, יש שאלות של כן הבעתי אי הסכמה, לא הבעתי אי הסכמה, כאן לפעמים יש בלאק אאוט

אשרת שהם:  את זה אני לא יכולה למלא

אשרת שהם:  אני יכולה לפעמים להסיק מנסיבות, למשל אם כן מישהי קמה ערומה והיא הייתה לבושה

פנינה תמנו: זה לא הגיוני שלא יהיו תיקים בסיפור הזה

אשרת שהם: אנחנו העברנו נתונים לוועדה הנכבדה, שיש תיקים שבהם אנחנו מגישים עבירות של מצב המונע התנגדות

אשרת שהם:  יש תיקים שאנחנו מגישים כשיש לנו גם חלקי זיכרון לגבי האירוע

פנינה תמנו: אשרת, אבל הנה, סגרו את התיק שלה

אשרת שהם: אני לא יכולה להתייחס לתיקים ספציפיים

פנינה תמנו: את כן יכולה להתייחס לתיקים שנסגרו

אשרת שהם: אני יכולה אם הייתי יודעת

פנינה תמנו: את יכולה אם היית יודעת

אשרת שהם: ככלל אנחנו לא מתייחסים לתיק ספציפי

פנינה תמנו: זה לא נכון

פנינה תמנו:  סליחה גבירתי, את תתייחסי לתיקים ספציפיים

פנינה תמנו:  אנחנו עושים ימים סגורים

פנינה תמנו:  אם ההליך תלוי ועומד בבית משפט, שם אנחנו מתחשבים וגם עדיין בתיקים כאלה תדעי לך שאנחנו עושים דיונים

אשרת שהם: בסדר גמור

אשרת שהם:  אם אני אדרש לכך, אני אתייחס גם לדבר הזה כשאני אלמד אותו

פנינה תמנו: אנחנו צריכים לסכם אבל אני אגיד לך, אשרת

אשרת שהם: רגע אחד, רק גבירתי תיתן לי לסיים

אשרת שהם:  אנחנו, פרקליטות המדינה, בנתה תוכנית רב-שנתית כשאחד מחמשת היעדים - - -     

פנינה תמנו: מתי?     

אשרת שהם: ממש בחודשים האחרונים

אשרת שהם:  אחד מחמשת היעדים שלה זה עבירות מין

אשרת שהם:  זה הוצג בפני ארגוני הסיוע

אשרת שהם:  זה דבר שהוא מהפכה במובן הזה שאנחנו שמנו את עבירות המין כאחד מהיעדים של התוכנית הרב-שנתית של הפרקליטות

פנינה תמנו: אני מאוד מקווה

פנינה תמנו:  יש לי פגישה עם הפרקליט בדיוק על הדברים האלה

אשרת שהם: בין השאר המדובר בתוכנית שחלק ממנה זה שיפור המקצועיות גם של החקירות וגם של הכנת התיקים במובן הזה שאנחנו נהיה יותר ערים

אשרת שהם:  השולחן שדיברנו עליו, שעשינו, המפגש הקודם ואנחנו רוצים להמשיך אותו זה מה שאמור בעצם - - -      

פנינה תמנו: אנחנו צריכים לסיים

פנינה תמנו:  אנחנו עוברים על החוק כרגע

פנינה תמנו:  אני צריכה לסיים

אשרת שהם: בסדר גמור

פנינה תמנו: אני אעשה פגישה אם צריך, נפרדת, לא בתוך הדיון

פנינה תמנו:  אני אומרת לכם, אני חושבת שאתם עדיין לא במקום של מלוא מיצוי המאמץ והכלים שיש ברשותכם, ומיצוי גם הפוזיציה שאתן נמצאות בה

פנינה תמנו:  אתם תצטרכו לקחת את זה עוד כמה צעדים קדימה גם מבחינת הפרקליטות, מיעוט כתבי האישום, גם מבחינת הפילוחים של משטרת ישראל, וזה לא משנה

פנינה תמנו:  לתאר בעיות אנחנו יכולים מהיום עד מחר

פנינה תמנו:  תמצאו פתרונות

אשרת שהם: אנחנו נעשה את כל מה שנוכל, בהחלט

פנינה תמנו: אנחנו נקיים פה דיון מייד עם החזרה מהפגרה ואני מקווה שנהיה בעוד צעד אחד קדימה

פנינה תמנו:       אני רוצה להקריא את המסקנות של הוועדה

פנינה תמנו:  הוועדה קוראת למשטרת ישראל לחדד את הנוהל, להעביר לכל האנשים שגובים את העדויות, לכל השוטרים שגובים את העדויות על הקטלוג ועל הסיווג מבלי גם שיש איזה ממצא פורנזי או מסמך פורנזי או בדיקה פורנזית

פנינה תמנו:  כמובן שמשטרת ישראל תמשיך להפנות ולהגביר את הבדיקות הפורנזיות

פנינה תמנו:      לגבי משרד הבריאות, פסיקת בית המשפט היא מאוד ברורה

פנינה תמנו:  לא לבחון

פנינה תמנו:  לפעול

פנינה תמנו:  יש הבדל

פנינה תמנו:  "אנו בוחנים"

פנינה תמנו:  לא

קריאה: סליחה, אני רק רוצה לדייק

קריאה:  זה לא משרד הבריאות

קריאה:  אני תהיתי לחשוב גם אני אתמול שזה משרד הבריאות והבנתי שלא

קריאה:  זה המדינה, כי לצורך העניין למשל יש את המז"פ וכו', כלומר גם המשטרה, גם הפרקליטות

קריאה:  זה כולם יחד

פנינה תמנו: לא משנה

פנינה תמנו:  אתם כמשרד הבריאות

פנינה תמנו:  זה כולם אבל אתם מובילים

פנינה תמנו:  אני רואה אתכם כאחראים

פנינה תמנו:  משרד הבריאות צריך לדאוג לתכלל את הדבר הזה שתוקם פה מעבדה

פנינה תמנו:  זה בשורה בעיניי

פנינה תמנו:      אני רוצה להודות גם לך, אופיר, לאימא שלך, טל, כמובן לעורכת דין רוני, לארגוני הנשים, ובעזרת השם כמו שאמרתי, שזאת תהיה השנה שבה אנחנו נאבקים בכל הכוח בכל מה שקשור לתופעת אונס ועברייני מין

פנינה תמנו:       תודה רבה, הישיבה סגורה